דידי שחר

דוד (דידי) שחר (נולד בשנת 1971) הוא מלחין, פזמונאי, זמר, משורר,שחקן, שדרן רדיו ומהנדס תוכנה ישראלי. ידוע בכתיבתו לזמרים אחרים, ובחלקו במופע הילדים "ענן על מקל".<ref></ref>

== ביוגרפיה ==
שחר נולד וגדל ברמת גן וברעננה.<ref></ref><ref></ref> למד הנדסת תוכנה באוניברסיטת תל אביב.<ref></ref>

למד גיטרה עם מורה פרטית.<ref></ref> בשנת 2002 היה חבר בלהקת מואב, יחד עם שחם אוחנה ואדם גורליצקי. הלהקה התפרקה לאחר שהוציאה שלושה סינגלים לרדיו.<ref></ref><ref name=":1" />

בשנת 2005 הוציא את אלבום הסולו הראשון שלו "דידי שחר", אשר כלל בין השאר שלושה שירים שהיו אמורים להופיע באלבום של להקת "מואב".<ref name=":1"></ref> בין השירים האלו נכלל השיר "פיקה" של הלהקה, שבשנת 2007 קרן פלס הוציאה לו גרסת כיסוי שנכללה בסדרה משמורת.<ref></ref> בשנת 2009 הוציא אלבום משותף עם ירדן בר-כוכבא, שאת שיריו הלחין ובחלקם הוא גם שר.<ref name=":0"></ref>

ב-2011 הקים את "ניחותא" תיאטרון מוזיקלי לילדים עם ירדן בר כוכבא, במסגרתו הלחין את הצגותיו הבאות. העמותה התפרקה בשנת 2021.<ref></ref>

בשנת 2012 הלחין את ההצגה "מנגינה כחולה עם תלתלים" במרכז "סדנאות הבמה".<ref></ref> באותה השנה הוא היה גם בין היוצרים של המופע "ענן על מקל" משיריה של רינת הופר (יחד עם ירדן בר-כוכבא, טל בלכרוביץ' ועידן אלתרמן) והוא הלחין את רוב שירי הפרויקט.<ref></ref>

בשנת 2013 כתב את השירים והלחין את ההצגה אולי פיל לפסטיבל הצגות הילדים בחיפה. על עבודתו זו זכה בציון לשבח.<ref></ref> בשנת 2018 ההצגה עובדה לסדרת טלוויזיה, שגם את הפסקול שלה שחר הלחין (יחד עם טל בלכרוביץ').<ref></ref>

ב-2013 ו-2014 הוציא שני סינגלים מאלבום סולו חדש.<ref></ref><ref></ref>

בשנת 2014 הלחין את המחזה "סוף התחלה וחתולה". על עבודתו זו זכה בפרס בפסטיבל חיפה להצגות הילדים.<ref></ref>

בין השנים 2014 - 2017 שיחק בסדרה דן ומוזלי בתור מלו, וגם יצר את פסקול הסדרה יחד עם טל בלכרוביץ'.

החל משנת 2017 שחר מגיש יחד עם ירדן בר כוכבא תוכנית רדיו שבועית בשם "שבת בבוקר עם ירדן ודידי". בשנת 2018 הם פרסמו אלבום בסגנון התכנית.<ref></ref>

בשנת 2017 הלחין את ההצגה "נשיקה בכיס" משיריה של שלומית כהן-אסיף במדיטק ואת ההצגה "הרפתקאות דוד אריה והמכשפה חמתותה" שעלתה בתיאטרון הבימה.<ref></ref><ref>[http://archive.habima.co.il/showPage/?itemId=1185 הרפתקאות דוד אריה והמכשפה חמתותה], ארכיון הבימה</ref>

בשנת 2018 יצר יחד עם בר כוכבא את הפודקאסט "ראש מלא בסיפורים" ואת הפודקאסט "תנינה" על בסיס ספר של נורית זרחי.<ref></ref> יחד איתה הוא גם יצר את הפודקאסטים "משפחה באוטו" (כאן הסכתים, 2020-2021)<ref></ref> ו"ספריית פיג'מה קוראת לכם!" (עם טל בלכרוביץ'; עבור ספריית פיג'מה; 2022-2023).<ref></ref>

משנת 2021 שחר מלחין חלק מהשירים בתוכנית פרפר נחמד וגם מפיק מוזיקלית את התוכנית יחד עם טל בלכרוביץ'.<ref></ref>

בשנת 2023 שחר "הדליק משואה" יחד עם אשתו בטקס יום העצמאות של כפר ויתקין, בו הוא מתגורר.<ref></ref>

== דיסקוגרפיה ==
=== שירים שכתב לזמרים אחרים<ref>את רובם הוא גם הלחין</ref> ===
* "שוק" לאלבום "גן חורפי" של תמר גלעדי (2003)<ref></ref>
* "באה אליכם" ו"טיפה טיפה" לאלבום הראשון של מירי מסיקה (2004)<ref name=":2"></ref>
* "מציאות אחרת" לאלבום באותו השם של איל גולן (2005)
* "כל תו" לאלבום "אומרים שירו בשקט" של אושיק לוי (2005)<ref></ref>
*"לא ממהר" לאלבום הבכורה של הראל סקעת (2006)<ref></ref>
* "תיבה 530" לאלבומה השני של מירי מסיקה (2007)<ref name=":2" />
* "אולי נאהב" לאלבום באותו השם של הילה הררי.<ref name=":3"></ref>
* "הזמנו אורחים" לאלבום דמויות של הראל סקעת (2009)<ref></ref>
* "רגע לבד" למורן מזוז (2010)<ref></ref>
* "הגשם שיבוא" למופע המשותף של שמעון בוסקילה ושירי מימון<ref></ref> (2010)
* "הכל מסתדר" לאלבום "אחד באפריל" של סמדר אקראי (2011)<ref></ref>
* "אתה שואל אותי" ששרה ריקי גל (2013)<ref></ref>
* "אנחנו לא מלאכים" ו"זכרונות מיותמים" לאלבום "למה לי" של שמעון בוסקילה (2015)<ref></ref>
* "מישהו אוהב אותך" לאלבום "אהבה למרחקים ארוכים" גלי עטרי (2015)<ref></ref>

=== אלבומים ===
* "דידי שחר", הד ארצי, 2005
* "מה שבאור נעלם" יחד עם ירדן בר-כוכבא (2009)
* "ענן על מקל" יחד עם ירדן בר-כוכבא, טל בלכרוביץ' ועידן אלתרמן (2012)
* "שירים וסיפורים מתוך התכנית "שבת בבוקר" בגלי צה"ל" יחד עם ירדן בר כוכבא, עידן אלתרמן, טל בלכרוביץ', אפרת אביב ומשתתפים נוספים<ref></ref> (2018)

=== פודקאסטים ===
* "ראש מלא בסיפורים" עם ירדן בר כוכבא (2018)
* "תנינה" עם ירדן בר כוכבא (2018)
* "משפחה באוטו" עם ירדן בר כוכבא (2020–2021)
* "ספריית פיג'מה קוראת לכם!" עם טל בלכרוביץ' וירדן בר כוכבא (2022–2023)

=== הצגות ===
* "מנגינה כחולה עם תלתלים" - הלחנה (2012)
* "ענן על מקל" - הלחנה ומשחק (2012)
* "אולי פיל" - כתיבה והלחנה (2013)
* "סוף התחלה וחתולה" - הלחנה (2014)
* "נשיקה בכיס" - הלחנה (2017)
* "הרפתקאות דוד אריה והמכשפה חמתותה" - הלחנה (2017)

== חיים אישיים ==
שחר נשוי לענבל סמדר ולהם 3 ילדים, מתגורר עם משפחתו בכפר ויתקין. עובד כמהנדס בהיי-טק.

==קישורים חיצוניים==

== הערות שוליים ==

קטגוריה:זמרי ילדים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:משוררים ישראלים
קטגוריה:כפר ויתקין: אישים
קטגוריה:שחקנים ישראלים
קטגוריה:פרפר נחמד
קטגוריה:ישראלים שנולדו ב-1971